Opin myöhemmin paljon LaHoodeista.
Perheen isä on hyvä mies päätellen kaikesta, mitä olen perheestä kuullut.
Ja tällä isällä oli kolme poikaa,
eli Michael Jr ja Nicholas, ja on vielä nuorempi veli.
Kuulin, että Michael oli nuori mies,
jolla oli paljon potentiaalia.
Hänen potentiaalinsa katkesi lyhyeen.
Sain hänen perheestään sen käsityksen,
että he pitävät minua vastuullisena osapuolena.
TEXASIN RIKOSOIKEUSLAITOS
KUOLEMANRANGAISTUS OTETTIIN USA:SSA TAAS KÄYTTÖÖN 1976 SEN JÄLKEEN YLI 8 000 IHMISTÄ ON TUOMITTU KUOLEMAAN
JAKSO KERTOO KUOLEMAANTUOMITUSTA VANGISTA #999232
Minun piti tulla elämässäni pisteeseen,
jossa oli pakko tajuta, että panin itse itseni tähän asemaan,
ja että olin osallinen tapahtuneessa rikoksessa.
Nimeni on Kenneth Foster Jr.
Täytän ensi kuussa 41 vuotta.
Minut tuomittiin murhasta,
ja sain kuolemantuomion vuonna 1997.
NETFLIX-ALKUPERÄISSARJA
Ammuin ensin kerran -
ja sitten lähempää toisen.
Häntä ammuttiin poskeen. Luoti pysähtyi leukaan.
Jahtasin häntä pöydän taa ja puukotin häntä noin 25 kertaa.
En voinut uskoa sitä.
En voinut uskoa, että tapoin jonkun.
En kadu sitä.
Hän alkoi puukottaa miestä sohvalla.
LAIN SILMISSÄ SYYLLINEN
VUONNA 1996 KENNETH FOSTER OLI MUKANA
KUOLETTAVASSA AMMUSKELUSSA - TEXASIN SAN ANTONIOSSA
HÄNET TUOMITTIIN KUOLEMAAN,
VAIKKA HÄN EI AMPUNUT LAUKAUSTAKAAN
MARK W. STILES -YKSIKKÖ BEAUMONT, TEXAS
En edes tarvitse tätä.
Okei.
Minusta tuli vanha partasuu.
Harmaata karvaa kaikkialla.
Vartuin enimmäkseen Texasin San Antoniossa.
Molemmat vanhempani olivat...
Valitettavasti he olivat molemmat narkomaaneja.
Ravasivat jatkuvasti vankilassa.
Kun vietin aikaa isän kanssa, se tapahtui enimmäkseen hänen ehdoillaan.
Seurasin häntä kauppaan, kun hän varasti tavaraa huumeita varten.
Katselin, kun hän piikitti.
Joskus hän yritti kouluttaa minusta parempaa rikollista,
kun olin vasta lapsi.
Lopulta neljännellä luokalla, eli 1980-luvulla,
isovanhempani ottivat minut.
He tahtoivat antaa minulle mahdollisuuden elämässä -
ja tekivät parhaansa kasvattaakseen minut.
Jos väittäisin, ettei minulla ollut mahdollisuuksia,
se olisi väärin.
Silloin valehtelisin.
He ansaitsivat tekoani parempaa.
Siihen aikaan, eli vuonna 1996,
olin pääsemässä musiikkialalle.
Minulla oli ystäviä, joilla oli äänitysstudio.
Kyseisenä iltana, joka oli 14. elokuuta,
hengailimme.
Polttelimme ja joimme.
Olimme klubbailemassa, tahdoimme nähdä erilaisia yökerhoja.
Meitä oli autossa neljä.
Minä ajoin.
Vieressäni etuistuimella oli Julius Steen.
Takanani istui Mauriceo Brown.
Takapenkillä istui myös Dwayne Dillard.
Kun ajelimme, yksi matkustajista kysyi,
huvittaako meitä tehdä "jackmove".
Se tarkoittaa sitä, että käydään jonkun päälle.
Se on periaatteessa ryöstö.
Niin laki sen määrittää.
Annoin periksi ryhmäpaineelle ja suostuin.
Niin tapahtui kahdesti.
Minulle tuli huolestunut tunne.
Tiesin, että se on väärin. Tiesin, ettei niin pitäisi tehdä.
Päätimme sitten lopettaa.
Olimme niin sanotulla hupiajelulla.
Olimme matkalla kohti klubia,
josta olimme kuulleet.
Kun ajoimme sille alueelle,
edessämme oli kaksi muuta autoa.
Autot kääntyivät asuinalueelle.
Siellä tapahtumat saivat ikävän käänteen.
He kääntyivät vasemmalla olevalle talolle,
joten me jatkoimme tietä eteenpäin.
Tie sattui olemaan...
Luulimme sitä umpikujaksi ja teimme U-käännöksen.
Kun valmistauduimme poistumaan asuinalueelta,
ajotien päässä seisoi joku naisihminen.
Hän elehti meitä pysähtymään.
Hän katsoi autoon ja kysyi:
"Hei, tunnenko teidät?"
Sanoimme: "Et tunne."
Hän oli vähissä pukeissa.
Myöhemmin kävi ilmi, että hän oli strippari.
Hän näytti hyvältä.
Hän oli kaunis nainen.
Yksi matkustajista sanoikin...
Se taisi olla Mauriceo Brown, joka istui takapenkillä.
Mauriceo Brown oli luokan pelle.
Hän oli hauska kaveri. Tykkäsi flirttailla naisille.
Hän sanoi: "Hei, näytät hyvältä."
Nainen sanoi: "No, kuule...
Jos pidät näkemästäsi, ota kuva. Se kestää kauemmin."
Siinä vaiheessa Mauriceo Brown astui ulos autosta.
Hän lähestyi naista.
Ajotien päässä oli Michael LaHood Jr.
Siitä on kiistelty paljon, mitä tapahtui seuraavaksi.
Kun Mauriceo Brown lähti autosta,
olimme ajotien alapäässä, noin 20 metrin päässä.
Ajotie nousi ylöspäin,
ja sen päässä oli autokatos.
Ainoat, jotka tietävät, mitä siellä tapahtui,
ovat Mauriceo, Michael ja Mary Patrick,
koska muita siellä ei ollut.
Tämä on S.A.P.D:n tapaus numero 96492347,
murhan tapahtumapaikka.
Tiesin, että hänellä oli ase.
Ei hän sanonut, että ase on hänellä mukana.
Ei hän sanonut: "Olkaa valmiina lähtemään äkkiä."
Emme tienneet, mitä hän aikoi.
Luulimme oikeasti, että hän meni pelleilemään naisen kanssa.
Mauriceo Brownin todistuksen mukaan -
Michael heristi hänelle asetta.
Ja kun Michael heristi asetta,
Mauriceo ilmeisesti veti omansa esiin, ja se laukesi.
Mauriceo Brown todisti, ettemme suunnitelleet ryöstöä.
Hän todisti, ettei kukaan yllyttänyt häntä ryöstöön.
Hän todisti myös, että toimi omasta aloitteestaan.
Ikävä kyllä se ei kelvannut.
Valamiehistö ei uskonut sitä.
Meidät molemmat tuomittiin murhasta.
Minut tuomittiin avunannosta rikokseen.
Minut tuomittiin lähinnä siksi, että olin kuski.
Ajoin autoa.
He antoivat siitä kuolemanrangaistuksen. Voin rehellisesti sanoa,
että kuolemanselliä ei ymmärrä, ennen kuin siihen joutuu.
Ei tiedä, pääseekö sinne asti,
kun muut yrittävät tappaa ja hakata.
Se oli todella pelottavaa.
Joka päivä ja vuosi, kun siellä on,
tulee lisää teloituksia.
Joistakin teloitettavista tuli ystäviäni.
He sanovat: "Hei, hemmo.
Sain tässä kuulla teloituspäiväni. Nähdään."
Sitä miettii...
Noin käy minullekin.
Ei sitä voi pukea sanoiksi.
Se on traumaattinen prosessi.
Traumaattinen.
...sanotaan "Ei hitossa!"
Ne sanoo: "Kuolema!" Me sanotaan: "Ei hitossa!"
VUONNA 2006 AMPUJA MAURICEO BROWN TELOITETTIIN TAPPAVALLA RUISKEELLA
SEIS TELOITUKSILLE PELASTAKAA KENNETH FOSTER!
VUOTTA MYÖHEMMIN FOSTER KUULI OMAN TELOITUSPÄIVÄNSÄ
Voidakseni kertoa, mitä tapahtui teloituspäivänäni,
minun täytyy kertoa edeltävästä päivästä.
Olin alkanut pitää meteliä kuolemansellissä,
koska olimme saaneet mainetta -
siitä, että olimme valmiita protestoimaan oikeuksiemme puolesta.
Minut päätettiin poistaa kuolemansellistä päivää ennen teloitustani.
Minne oikein viette minua?
Tulen kyllä, jos kerrotte mitä aiotte tehdä minulle.
Saanko nähdä perheeni? Kyllä vai ei?
Kenneth Foster vapaaksi!
Pelkäsin kuollakseni. En tiennyt, miksi he tulivat.
Eihän minua voinut teloittaa ennen teloitustani, mutta mitä minä tiedän?
Olin täysin pihalla.
Kun minut tultiin hakemaan sellistäni, kävin maahan makaamaan.
Minä en tähän osallistu.
En suostu siihen, mitä teettekään.
Kenneth Foster vapaaksi!
Vapauttakaa Kenneth Foster!
Kieltäydyin kävelemästä. Minua pelotti.
Minua ei kuulunut teloittaa.
Panin heidät kantamaan minua.
He kantoivat minut pakettiautoon ja ajoivat Huntsvilleen.
Seuraavana päivänä tapasin perheeni viimeisen kerran.
Sain kuulla vankilanjohtajalta,
että tuomiotani on lievennetty. Hän sanoi:
"Hei, bussi tulee hakemaan sinua kymmenen minuutin päästä."
KUUSI TUNTIA ENNEN TELOITUSTA -
TEXASIN KUVERNÖÖRI RICK PERRY LIEVENSI KENNETH FOSTERIN TUOMION
Minut otettiin sisään uutena vankina.
Elämäni toinen puolisko alkoi 30. päivä elokuuta 2007.
KENNETH FOSTER ISTUU NYT 40 VUODEN ELINKAUTISTA TUOMIOTA
HÄN VOI PÄÄSTÄ EHDONALAISEEN VUONNA 2036
Joka päivä viimeisten 21 vuoden ajan -
olen miettinyt, mitä sellaista voin tehdä,
että se auttaa tuomaan muutoksen tässä tilanteessa.
Tällaisesta tragediasta on vaikeaa saada puristettua voittoa,
koska se mies ei olisi saanut kuolla.
Vaikka minä en häntä tappanutkaan,
olin kuitenkin paikalla.
Olen joutunut maksamaan siitä, ja se merkitsee minulle jotain.
Olemme vuosien varrella tahtoneet rakentaa suhteen LaHoodin perheeseen.
Tahdoimme näyttää heille, millainen minusta on tullut.
Tahdomme keskustella perheen kanssa. Emme vain tuomiostani,
vaan siitä, onko kuntouttaminen ja vapahdus mahdollista.
Tahdon näyttää, että elämä on jonkin arvoinen.
Ette enää koskaan epäile sanaa "vapahdus".
Sen voin taata.
Tälle asuinalueelle ei ajeta vahingossa.
Ei käännytä vahingossa vasemmalle oikean sijasta.
He olivat alueella näin syvällä,
koska seurasivat jotakuta.
Tämä on vanhempieni talo. Täällä selkkaus tapahtui -
elokuun 15. päivä 1996 kello 2.14 aamulla.
Siihen aikaan me kaikki kolme,
eli minä ja vanhempi ja nuorempi veljeni asuimme kotona.
Olimme kaikki kotona.
Huoneeni oli talon toisella puolella.
Katselin vain tv:tä.
Kuulin hälyttimen soivan.
Nousin ylös ja avasin oven.
Näin isäukon juoksevan ohi ase kädessään.
Kuulin naisen äänen eteisestä.
Se sanoi heikosti "Mike" ja sitten "ammuttu".
Otin aseen ja seurasin isäukkoa.
Kävelin tästä ovesta,
ja Miken auto oli tässä.
Näin kirjaimellisesti verijoen,
joka virtasi auton alta alas pitkin ajotietä.
Kävelin toiselle puolelle.
Nuori nainen kirkui kurkku suorana.
Näin veljeni makaavan kasvot maassa, pää noin päin, tässä asennossa.
Sitten tätini sanoi: "Mijo, hän on poissa."
En ikinä unohda sitä. Hän sanoi niin.
Kun hän sanoi niin, katsoin isäukkoani.
Näen sen vieläkin mielessäni.
Hän muuttui voimakkaasta epätietoiseksi.
Näen sen yhä. Ymmärrän sen nyt isänä.
Hänelle vain kävi näin...
Kuin henki olisi lähtenyt ruumiista.
Hän käveli pihan etuosaan ja itki itsekseen.
En tiennyt, pitäisikö seurata häntä, vai mitä tekisin.
Ei häntä voinut elvyttää.
Minusta tuli asiansa hoitamaan kykenevä vihariippuvainen.
Olin vihainen,
eikä maailma antanut vastauksia.
Kuulin äidin itkevän tavalla, jolla vain äiti voi itkeä.
Autoin veljeni ruumiin paareille,
kun tutkimus oli valmis ja hän oli jo kuolonkankea.
Autoin isäukkoa pesemään veljeni veren ajotieltä.
Minusta terapia oli heikoille.
Ajattelin sillä tavalla siihen aikaan. Se sitten näkyikin käytöksessäni.
Siis...
En juhlinut syntymäpäiviä. Joulu oli aivan sama.
Tuijotin tyhjää tuolia. Tunsin nauramisesta syyllisyyttä.
Elin katumuksessa.
Kaduin sitä, etten ollut paikalla.
Hänen elämässään ei ollut taivaan tällä puolen hetkeä,
jolloin hän tarvitsi minua enemmän -
kuin elokuun 15. päivä 1996 kello 2.14 aamulla.
Istuin usein ajotiellä -
aseeni kanssa -
ja vaadin pahuutta, paholaista palaamaan. "Tule takaisin nyt, kun olen valmis, pelkuripaskiainen."
Kenneth Foster...
Vielä tänäkin päivänä hän sanoo, ettei hän tiennyt, mitä he tekisivät.
Sovintoa ei voi tulla ilman totuutta.
Hän ei muka tiennyt, minne meni.
Ja että Mauriceo tahtoi hänen menevän...
He menivät bileisiin, ja hän vain ajoi.
Nyt hän valittaa kuolemanrangaistuksesta.
Kyseessä ei ollut mikään partiopoika.
Ase oli hänellä aiemmin illalla.
Hän oli ehdonalaisessa,
koska oli ampunut kahta miestä vatsaan.
YHTEISÖKUNTOUTUKSEN EHDOT JA EDELLYTYKSET
En kunnioita sellaista.
KENNETH EUGENE FOSTER TÖRKEÄ PAHOINPITELY ASEELLA
Ajatus Kenneth Fosterin tapaamisesta ei enää raivostuta minua kuten ennen.
En käytä yhtään resursseja -
tehdäkseni jotain vain hänen hyväkseen.
Hän ei voi mitenkään maksaa minulle takaisin.
Miksi välittäisin velasta, jota hän ei voi maksaa?
Tässä on jotain, mitä teimme.
Meillä oli Pelastakaa Kenneth Foster -paidat.
Siinä lukee: "Älkää antako Kenneth Fosterin olla uusi uhri -
rodullisesti ennakkoluuloisessa oikeuslaitoksessa."
Se ei ehkä ole kaikkein paras iskulause julisteessa.
Siis mikä rodullisesti ennakkoluuloinen oikeuslaitos?
Minä vain sanoisin:
"Älkää antako Kennethin olla rasistisysteemin uhri!"
Niin minä sen tekisin.
Tämä on naseva.
Siinä on sanottu kaikki tarvittava.
SEIS KENNETHIN TELOITUKSELLE
Tuo on paljon parempi kuin se pidempi.
Sanonpahan vain.
Kuolemanrangaistustapauksissa kovin ääni kuuluu aina uhrille.
Uskomme silti myös, että etenkin näissä tapauksissa,
joissa syyttömät ovat kuolemansellissä tai teloitusvaarassa...
AKTIVISTI
...että he ovat systeemin uhreja,
ja että heidän ääntensä pitäisi olla yhtä kovia.
SYSTEEMI ON MÄTÄ! KUOLEMANRANGAISTUS POIS!
Tässä on kirjeitä Kennethiltä.
Se on kirjoitettu kirjoituskoneella ja todella pitkä.
Hänellä oli paljon sanottavaa, ja hän sanoi aina:
"Sinun täytyy hoitaa tämä ja tämä."
Pitkä lista asioita, jotka minun piti hoitaa hänen puolestaan.
Uskoimme, että keskittymällä yhteen tapaukseen -
voisimme inhimillistää kuolemansellissä olevat ihmiset.
Hänen tapauksensa oli todella helppo ymmärtää,
koska hän ei ampunut ketään.
Sen ymmärsivät kaikki.
Hän oli autossa useiden metrien päässä, kun murha tapahtui.
KENNETH FOSTER TUOMITTIIN TEXASIN OSAPUOLILAIN NOJALLA,
JONKA MUKAAN RIKOKSEEN OSALLISTUNUTTA -
VOIDAAN MYÖS PITÄÄ VASTUULLISENA SIIHEN
En tiennyt mitään osapuolilaista ennen Kennethin tapausta.
Kuulin siitä silloin.
Siinä puhutaan ennakoitavuudesta.
Olisi pitänyt tietää, että rikos olisi voinut tapahtua tai tapahtuisi.
Se on hyvin tarkkaan määritelty laki.
Iso osa kampanjaamme oli tuon lain kimpussa oleminen,
koska se edellyttää, että ihminen on periaatteessa ennustaja.
Olisi pitänyt tietää ennalta, että rikos tehtäisiin.
Lievennys on hyvin harvinainen.
Luulenkin, että kun Rick Perry lievensi Kennethin tuomion,
se oli vasta toinen lievennetty kuolemanrangaistus.
FOSTER SAA PITÄÄ HENKENSÄ
Teloitus on harkittu murha.
Seurasin pitkäaikaisen kirjeystäväni Justin Fullerin teloitusta.
Vaikka tappavalla ruiskeella onkin kliininen julkisivu,
kun sen näkee itse, se on...
Se tuntuu siltä kuin todistaisi väkivaltarikosta.
Rakkaan ihmisen näkee tulevan murhatuksi silmiensä edessä.
Eikä mitään voi tehdä.
TUOMIOPIIRI SAN ANTONIO, TEXAS
Kenneth Fosterin kuolemantuomio?
Minusta se oli oikein silloin ja on yhä.
SYYTTÄJÄ
Pidän sitä aina oikeana.
TEXASIN OSAVALTIO VASTAAN MAURICEO MASHAWN BROWN JA KENNETH FOSTER
Minusta on hyvin väärin, että ihmiset uskovat -
hänen olleen väärässä paikassa väärään aikaan.
Että hän oli pelkkä kuski, eikä tiennyt mitään.
He tuskin uskoivat tuomioonsa,
koska muistan heidän nauraneen ja vitsailleen.
Kun heidät sitten tuomittiin, he taisivat huolestua vähäsen.
Kenneth taisi järkyttyä eniten.
Olin kaikkein vakuuttunein hänestä.
Vaikka ampuja olikin Mauriceo Brown,
vakuutuin hänestä,
koska hänestä vain huomasi, että hän oli rikoksen aivot.
Hän se veteli naruista.
Hän ei ehkä ampunut aseella, mutta hän johti koko yön tapahtumia.
14. päivä elokuuta 1996 -
neljä henkilöä ajeli autolla etsien ryöstettäviä ihmisiä.
Mauriceo Brown, Dwayne Dillard, Julius Steen -
ja kuskina Kenneth Foster.
Kaavana oli se, että he näkivät pysähtyneitä ihmisiä ja ryöstivät heidät.
Eräs nainen oli töissä. Hän oli tarjoilijana Jim's Coffee Shopissa -
ja hoiti omia asioitaan.
Raapi kasaan rahoja, joita sai tipeistä -
ja vähäisestä palkasta.
Tässä paikassa he näkivät ensimmäisen uhrin.
Siinä vaiheessa -
Kenneth Foster siirsi ajoneuvonsa tuonne -
ja Julius Steen ja Mauriceo Brown ryöstivät naisen.
He etsivät helppoa saalista.
He näkivät yksinäisen naisen.
Hänet olisi hyvin helppo ryöstää aseella uhaten.
Jos asetta ei ollut tarkoitus käyttää, miksi se oli ladattu?
He olivat juuri saaneet tehtyä ensimmäisen ryöstönsä.
He jatkoivat sitten toiseen ryöstöönsä.
He näkivät tässä kolme henkilöä.
Kaksi naista ja miehen.
Siinä vaiheessa -
Mauriceo Brown astui jälleen ulos ajoneuvosta - ja osoitti heitä aseella vaatien heidänkin rahojaan.
Hän vaati käsilaukut, rahat ja luottokortit.
Kenneth pysähtyi tähän paikkaan.
Muistakaa, että juuri hän huomasi, mitä tapahtui.
Itse asiassa hän osallistui tähän hyvinkin paljon.
Toisen ryöstön jälkeen he jatkoivat uhrien etsimistä.
He eivät menneet kotiin eivätkä lopettaneet, vaan he jatkoivat.
Siinä vaiheessa he näkivät Mary Patrickin valkoisessa autossa.
Kaunis nainen yksin liikenteessä.
Niinpä he päättivät seurata häntä.
Kuten huomaatte, täällä saa mutkitella ja kääntyä paljon.
En näe täällä minkäänlaisia yökerhoja,
eikä niitä ollut 20 vuotta sittenkään.
Olemme perillä. Tässä se on.
Tämä talo se on.
Olemme Michael LaHoodin talon edessä.
Silloin Mauriceo Brown kohtasi Michael LaHoodin,
pani aseen hänen kasvoilleen ja vaati rahoja -
ja lompakkoa.
Ja ampui häntä kasvoihin.
Se ei ollut vahinko.
Liipaisin oli aivan liian jäykkä.
Ase ei lauennut vahingossa.
Kenneth Foster manipuloi tovereitaan.
Valamiehistö näki sen läpi.
Hän on ylimielinen.
Hän olisi sanonut mitä tahansa -
ja sanoisi vielä tänäkin päivänä -
uskotellakseen, ettei aavistanut herra LaHoodin murhaa.
Kenneth Fosterin tapaus päätettiin ennen Mauriceo Brownin tapausta,
eli hänet todettiin syylliseksi.
Sen lisäksi -
hän sai kuolemantuomion -
jopa ennen Mauriceo Brownia, ampujaa.
Niin paljon hänen uskottiin osallistuneen.
BEXARIN PIIRIKUNTA
HALLINTO- JA KOULUTUSRAKENNUS
YHTEISÖLLINEN RAAMATTUKIRKKO SAN ANTONIO
Tiesin sinä yönä Miken menehdyttyä,
että elämästämme tulisi erilaista.
Tiesin, että elämässämme oli nyt uusi normaali.
Särkyneisyys lisää särkyneisyyttä.
Ajattelin itsekseni,
että nyt on perkele ryhdistäydyttävä. Ei sitä muulla tavalla voi sanoa.
Miten menee? Mukava nähdä.
Siunausta.
Ystäväni alkoi puhua uskosta.
Hän kutsui minut kirkkoonsa.
Se kiehtoi minua.
Vähitellen se kyllästi henkeni.
Kiitos, että tulitte paikalle tänä aamuna. Nimeni on Nico LaHood.
Olemme tänään paikalla hyvin erityisestä syystä.
Olen tekopyhä, jos en usko,
että murhan tehnyt voi tehdä parannuksen.
Tiedättekö miksi?
Koska apostoli Paavali, joka kirjoitti kaksi kolmasosaa Uudesta Testamentista,
oli ennen Paavali Tarsolainen, murhaaja.
En siis ole Kristuksen seuraaja, jos en usko,
että murhan tehnyt ihminen voi tulla vapahdetuksi.
Jumalahan sanoo, että voi.
En voinut puhua veljeni murhasta -
kihisemättä raivosta ja vihasta.
Mikä muutti maailmankuvanne?
Kristus paljasti omani.
Kenneth Fosterin tapaaminen -
hyödyttäisi varmaankin häntä.
En ole koko aikana tuntenut, että se on ollut puute -
matkallani rauhaan.
Löysin rauhan.
NICON USKO AUTTOI HÄNTÄ HYVÄKSYMÄÄN
LEVOTTOMAN MENNEISYYTENSÄ
En tehnyt virhettä.
Ihmiset puhuvat huonoista valinnoista virheinä.
Virhe on vahinko.
En tehnyt virhettä, vaan huonon valinnan.
Myin huumeita.
Myin huumeitä, kun olin nuori ja typerä, ja minut pidätettiin siitä.
NICO PIDÄTETTIIN VUONNA 1994, KUN HÄN YRITTI MYYDÄ -
3 600 DOLLARIN EDESTÄ EKSTAASIA
PEITETEHTÄVÄSSÄ TOIMINEELLE POLIISILLE
Olin raivona itselleni,
koska minut leimattiin huumediileriksi ja rikolliseksi,
koska tein huonoja valintoja elämässäni.
Olin vain typerä.
Olin itselleni vihainen,
kun jouduin sietämään leimoja, joihin olin itse syyllinen.
Olen elänyt siinä maailmassa.
Siksi uskon vapahdukseen.
Muistan tämän. Tässä hän on.
Näen nämä tässä. Hän on tuossa.
Tämä oli pääsiäisen aikoihin.
Tuossa on hänen pääsiäiskorinsa.
Hän oli tuossa iässä hemmetin hyvä,
koska olin suurin piirtein...
KENNETHIN ISOISÄ
...kieltänyt häneltä varhaislapsuuden kokemukset.
Ne asiat, jotka hän kohtasi edellisessä kodissaan...
Hän oli taas oikealla polulla.
Kenny syntyi nuorimmalle pojalleni,
ja näin, ettei hänestä huolehdittu hyvin.
Myönnän, että poikani käytti huumeita.
Hän oli joutunut vaikeuksiin eri aikoina.
Näin, että pojan piti päästä erilaiseen ympäristöön.
Niinpä pyysin, että hän saisi olla luonani jonkin aikaa.
Tässä olemme kaksin Kennyn kanssa.
En tiedä, mitä teimme tai olimme tehneet.
Ilmeisesti jotain hauskaa, koska nauramme sille vieläkin.
Tahdoin vain kouluttaa hänestä hyvän ihmisen.
Mitä hänen elämänsä päämääriin tulee,
jostain syystä hän tahtoi ryhtyä poliisiksi.
Voitteko uskoa?
Yläkoulun toisena vuonna -
hän liittyi ryhmään, joka poltti marihuanaa.
Hänet erotettiin väliaikaisesti koulusta.
Se oli ensimmäinen kerta, kun hän todella joutui pahoihin vaikeuksiin.
Kun puhuttiin kuolemantuomiosta, koska hän oli ajanut autoa,
en voinut kuvitellakaan, että hänet teloitettaisiin.
Se vain pyöri mielessäni. Sanoin: "Ei niin voi olla."
Hänen teloituspäivänsä koitti.
Kuvernööri Perry puhui ja sanoi:
"Tuomio lievennetään elinkautiseksi vankilassa."
Sanoin itselleni: "Ohhoh." Tottahan minä itkin.
En ole niin macho tai vastaava, ettenkö voisi vuodattaa kyyneleitä.
Ne olivat ilon kyyneleitä.
Sanoin silloin itselleni:
"Nyt hänet täytyy saada pois sieltä."
Elinkautinenhan on elinkautinen,
ja meillä on vielä paljon tehtävää.
Olen nyt 90 vuotta vanha, mutta sanon silti, että näen hänet vielä vapaana.
Niin, vielä nytkin. Kyllä.
Sanoin, että hän vapautuu.
Teen aivan mitä vain voin vapauttaakseni hänet,
ja nyt jatkan samaan malliin, ja vielä se onnistuu.
FOSTERIN PERHE TOIVOO, ETTÄ KENNETHIN
TAPAUS ARVIOIDAAN UUDELLEEN -
TEXASIN ARMAHDUKSIEN JA EHDONALAISTEN LAUTAKUNNASSA
SIIHEN TARVITAAN PUOLTAVA LAUSUNTO KAHDELTA VANHEMMALTA VIRKAMIEHELTÄ
TOISEN HEISTÄ ON OLTAVA PIIRISYYTTÄJÄ
-Ääni Nico LaHoodille. -LaHoodille.
Nico LaHoodille.
Ääneni menee Nico LaHoodille, koska hän on hyväksi yhteisölle.
Hän on oikea mies työhön. Äänestäkää Nico LaHoodia.
14 VUOTTA VELJENSÄ MURHAN JÄLKEEN -
NICO LAHOOD VALITTIIN BEXARIN PIIRIKUNNAN PIIRISYYTTÄJÄKSI
Kun tarvitset jonkun puolellesi, Nico LaHood on puolellasi.
Tänään olen aviomies ja isä, entinen syyttäjä ja rauhantuomari.
Joidenkin mielestä se ei riitä.
Minä sanon, että pääsin tähän asti -
kovalla työllä ja uskolla vapahdukseen.
Jos hän olisi muutaman kuukauden nuorempi, se olisi kuolemalla rangaistava murha.
Siis...
En olisi voinut uneksiakaan,
että minusta tulisi Bexarin piirisyyttäjä.
"UUSI VUOSI JA AIKAKAUSI BEXARIN OIKEUSLAITOKSESSA."
Monet pohtivat, millainen piirisyyttäjä olisin.
NICHOLAS A. LAHOOD ASIANAJAJA
Heille kerrottiin kokemuksestani.
Veljeni murhattiin ajotielläni.
Moni uskoi,
että vaatisin kuolemanrangaistusta useimmissa tapauksissa.
Tasapainoa ei ole.
Haemme sitä. Siitä ei ole epäilystäkään.
Arvioin tänään uudelleen kolme kuolemanrangaistuspäätöstä.
Mutta jos joku vain väittää -
olevansa kuolemanrangaistusta vastaan,
kysyn: "Oletko testannut teoriaasi?"
"Mitä tarkoitat?"
"Onko lapsesi ammuttu ajotiellesi?"
NICO LAHOOD PIIRISYYTTÄJÄ
"Ei."
"Uskot kai olevasi kuolemanrangaistusta vastaan,
et vain tiedä."
HEINÄKUUSSA 2006 NICO LAHOOD PÄÄTTI MENNÄ SEURAAMAAN -
VELJENSÄ TAPPAJAN, MAURICEO BROWNIN, TELOITUSTA
Kun seurasin Mauriceo Brownin teloitusta -
ja olin yhä hyvin vihainen,
minulta kysyttiin, miksi olin siellä.
Jos on pakko myöntää, sanoin:
"Ei kuulu teille, saatana.
Tulin, koska tahdoin nähdä tapauksen loppuun asti.
Tuo henkilö murhasi veljeni.
Minun täytyy nähdä hänen menevän Herran luo. Minun täytyy nähdä hänet.
Minun täytyy fyysisesti nähdä hänen viimeinen henkäyksensä."
Kannatan sovinnontekoa kaikissa tilanteissa.
On ihmisiä, jotka tahtovat minun puoltavan Kennethin vapauttamista.
Jos tapaan Kennethin, se ei mitenkään liity tuomioon.
Hänellä on 40 vuotta ehdonalaiseen.
Jos hän muutti elämänsä, siunausta hänelle.
Alan tavata häntä säännöllisesti. Miltä kuulostaa?
NICO LAHOOD SUOSTUI KESKUSTELEMAAN
LAWRENCE FOSTERIN KANSSA -
MAHDOLLISESTA TAPAAMISESTA KENNETHIN KANSSA
-Hauska tavata. -Samoin. Oletpa komeana.
Ei tämä sitä ole. Kunhan menin kirkkoon tänä aamuna.
Olin minäkin kirkolla.
Tapaamisellammehan on tarkoitus.
On tiettyjä asioita, jotka tapahtuivat perheissämme,
joita molemmat suremme.
Minä todellakin suren sitä, puoliksi sinun vuoksesi.
Toivon, ettemme takerru vihamielisyyteen.
Voin vain sanoa, että olen pahoillani ja pyydän hänen tekoaan anteeksi.
Hän tekisi samoin.
Hän pyytäisi nyt anteeksi, koska ymmärtää.
Kennyhän ajoi autoa.
Mauriceo koitui veljesi kohtaloksi,
ja Kenny on viettänyt 24, 25 vuotta vankeudessa.
Nyt yritän selvittää, olisiko jonkinlaista tapaa...
Voisiko hän saada toisen oikeudenkäynnin -
vai mitä siihen vaaditaankaan.
Tiedän, että sinulla on mielipide -
ja käsitys tapahtumista -
kuulemasi perusteella.
Syytehän tuli kuolemalla rangaistavasta murhasta.
-Niin. -Osapuolilain mukaan -
ei tarvitse vetää liipaisinta tai iskeä puukolla ollakseen vastuussa.
Se on Kennethin tilanne.
-Kysymys. -Toki.
Onko tästä mitään etua -
tapausten parissa työskenteleville puolustusasianajajille?
Osapuolilaissa on sellainen ajatus,
että se on yhteisön hyväksi.
Ei puolustuksen tai osavaltion.
Se hyödyttää yhteisöä. Ajattele.
On olemassa hyvin manipuloivia ihmisiä,
jotka ovat kaiken takana.
Jos sitä henkilöä ei pidetä vastuullisena,
vaan ainoastaan rikokseen manipuloituja,
moni selviäisi kaikenlaisesta.
No, minä vain yritän...
Yritän löytää jotain, joka voisi olla hyödyksi,
kun yritämme järjestää Kennylle -
toisen kuulemisen tai jotain,
joka voisi johtaa siihen, että hän pääsee vankilasta.
En pala intohimosta tavata Kennethiä.
Tapaan hänet silti,
ja ehkä jos hän tarvitsee jotain,
kuka tietää, mitä seuraa?
Sanon vain, että menen sinne avoimin sydämin.
Tahdon kuitenkin sanoa tämän selvästi.
En aio puoltaa sitä, että Kenneth -
pääsee aiemmin ulos.
Tähdennän vain.
Sanon vain rehellisesti.
Hän voi yhä pystyä suuriin tekoihin sieltä käsin. Minulle sopii, jos hän pääsee ulos oikeaan aikaan.
Se sopii, että tuomiota noudatetaan. Mitä sanot?
Olipa mielenkiintoista.
Hän yritti hellävaraisesti tuoda esiin sen,
että hän uskoo Kennethin rangaistuksen ylimitoitetuksi -
tai julmaksi tai epäoikeudenmukaiseksi.
Saahan hän olla sitä mieltä.
Minua se ei vaivaa.
Vaikka, ja sitähän ei sitten tapahdu...
Vaikka tahtoisinkin puoltaa aikaista vapautusta, valtuuteni eivät riitä siihen.
Laki on laki.
Eihän se edes onnistu, vaikka kuka tahtoisi hänet ulos.
Vasta 40 vuoden päästä.
KOLME KUUKAUTTA HAASTATTELUN JÄLKEEN -
KENNETH FOSTER SUOSTUI VASTAAMAAN LISÄKYSYMYKSIIN
Tärkein asia, josta tahdon puhua Nicon kanssa,
on oikeastaan pari asiaa.
Tahdon puhua hänelle ihmisen voimasta -
ja kyvystä selvitä tällaisesta tilanteesta -
ja tulla sen aikana paremmaksi ihmiseksi.
Tahdon myös puhua ihmiselle,
joka joskus elämässään olisi hyvinkin voinut päätyä minun paikalleni.
Hän voisi istua nyt tässä näin.
Näen hänet ihmisenä, joka oli väärällä polulla elämässä,
mutta sai elämänsä järjestykseen.
Ihailen sitä.
Ihailen häntä miehenä ja tekojensa vuoksi.
Ja ehkä jossakin vaiheessa keskustelua -
voisimme jutella lain kannalta aiheesta...
Ansaitsinko tapaukseni vuoksi kuoleman?
Olenko tehnyt jotain, jolla ansaitsen toisen tilaisuuden yhteiskunnassa?
Lukemani perusteella tiedän, että kun todella tahtoo anteeksiantoa,
teoistaan täytyy olla rehellinen.
Se tarkoittaa sitä, että istuisin alas herra LaHoodin kanssa -
ja vaihe vaiheelta selittäisin, mitä sinä yönä tapahtui.
Tahdon tehdä selväksi kaikille ja Nicolle ja hänen perheelleen,
että Mauriceo ei toivonut sitä.
Mauriceo yritti vain esiintyä.
Emme suunnitelleet kenenkään ryöstämistä.
Joku olisi lähtenyt Mauriceon mukaan, kuten aikaisemminkin.
Joku olisi ollut hänen tukenaan.
Ei yhtä miestä lähetetä ryöstämään kahta ihmistä.
Tahdon sanoa jotain.
Olen säästänyt tätä dokumenttia varten.
Se on jotain sellaista, mitä Nico ei tiedä.
Jotkut tukijanikaan eivät tiedä tätä.
Tahdon silti maailman tietävän tämän.
Kun olimme sinä yönä autossa,
ja Mary Patrick oli tässä puhumassa meille autoon,
hän kysyi: "Hei, seuraatteko te tyypit minua vai mikä on?"
Sanoimme: "Emme seuraa."
Tuo on oikeudenkäynnin pöytäkirjassa, mutta tämä osa ei ole.
Kun Michael LaHood oli ajotien yläpäässä...
Ehkä hän meni tolaltaan -
tai oli vihainen, kun nainen puhui meille niin kauan.
Huolimatta siitä, uskooko tätä kukaan vai ei,
ja sanon tämän silläkin uhalla, että kärsin tästä,
hän näytti meille keskisormea.
Tällä tavalla.
Sanoin aivan vitsimielellä Mauriceolle:
"Annatko tuon tyypin heilutella meille keskariaan?"
Se oli oikeasti pelkkä vitsi.
En tarkoittanut sillä mitään.
Silloin Mauriceo hyppäsi ulos autosta.
Silloin hän nousi autosta ja käveli ajotien päähän.
Minusta tuntuu, että...
Jos en olisi sanonut niin, olisimme vain ajaneet pois.
Hyväksyn syyllisyyteni.
Hyväksyn, että vika oli minussa.
Jos on pakko istua elinkautinen -
typerän suuni sanomisten takia,
niin sitten on pakko istua.
Sanomani sai Mauriceon nousemaan autosta.
"Annatko tuon tyypin tehdä noin?"
Ja hän nousi ulos ja oli niin kovaa tyyppiä.
Se on asia, jonka kanssa olen joutunut elämään.
Siksi tahdon istua Nicon eteen -
ja sanoa: "Emme yrittäneet ryöstää veljeäsi."
Ehkä kuolemanselli, jonka kävin läpi,
oli minulle läimäys pyllylle.
Se varoitti minua.
"Pidä suusi kiinni. Kuuntele, ole tarkkana, ole elämässäsi nöyrä."
Miksikö uskoisitte tätä?
Koska sanomani voi tehdä minulle hallaa.
Se voi tehdä hallaa, sitä voidaan ehkä käyttää minua vastaan.
Minun on täytynyt vetäytyä selliini rukoilemaan ja ajattelemaan:
"Mitä sanoisin Nico LaHoodille?"
Jos hän ei tule luokseni,
tämä voi olla ainoa keino kertoa hänelle oma versioni tapahtuneesta.
Puolustukseni mukaan emme suunnitelleet ryöstöä.
Emme päättäneet tehdä rikosta.
Sanoin vain: "Hei, annatko tuon tyypin heilutella meille keskariaan?"
Se ei ole rikos.
Hyväksyin silti vastuun yön tapahtumista,
koska sanoin niin Mauriceolle.
Mauriceo ei yrittänyt tappaa sitä miestä. Hän vain yritti olla kovis.
Hän menetti sen takia henkensä.
Kerronpa jotain.
On maailman pahin tunne,
kun joku kohtelee -
hirveän hyvin.
Antaa kaiken, minkä vain pystyy antamaan.
Ja itse satuttaa sitä ihmistä ja halveksii häntä,
niin kuin minä tein perheelleni.
Isoisä otti minut isältäni, joka oli narkomaani.
Äitini oli prostituoitu.
Hän kuoli aidsiin vuonna 1993.
Isoisä otti minut niistä kuvioista ja yritti kasvattaa minut oikein.
Nico LaHoodin isä,
herra Michael LaHood Sr. sanoi näin:
"Ihminen voi käyttää 20 tai 30 vuotta maineensa rakentamiseen.
Ja 30 sekunnissa sen voi tuhota."
KENNETH VOI PÄÄSTÄ EHDONALAISEEN 18 VUODEN PÄÄSTÄ
Kiitos.
90-VUOTIAS LAWRENCE FOSTER YRITTÄÄ YHÄ SAADA POJANPOIKANSA VAPAAKSI
NICO LAHOOD EI SAANUT TOISTA KAUTTA PIIRISYYTTÄJÄNÄ VUONNA 2018